Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2016. június 23-án**

**megtartott üléséről.**

**Rendelet:**

**7.** Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosításáról

**Határozatok:**

1. ZALAISPA hulladékgazdálkodási szerződés elfogadása
2. Szatmári Helga a Vasvári Ficánkoló Óvoda intézményvezetője közalkalmazotti jogviszonyának közös megegyezéssel történő megszüntetése
3. Pályázat kiírása a Vasvári Ficánkoló Óvoda óvodavezetői álláshelyére
4. Vasvár, Alkotmány u. 8. II/1. szám alatti összkomfortos lakás bérleti szerződésének megszüntetése Herczeg Andrea kérelmére
5. Vasvár, Alkotmány u. 13. fsz. 4. szám alatti önkormányzati lakás bérleti szerződésének megszüntetése Zsankó Zsanett kérelmére
6. Vasvár, Szentmihályfalvi u. 6. II/3. szám alatti önkormányzati lakás bérleti szerződésének meghosszabbítása Kovács László kérelmére
7. Bogdán Zsolt Vasvár, Németh A.u.2.fsz.1. szám alatti lakos lakásbérleti szerződésének meghosszabbítása (Zárt ülés keretében tárgyalva, külön jegyzőkönyvben rögzítve.)
8. Robán Dávid Vasvár, Árpád tér 2. fsz. 2. szám alatti lakos lakásbérleti szerződésének meghosszabbítása (Zárt ülés keretében tárgyalva, külön jegyzőkönyvben rögzítve.)
9. Vasvár, Árpád tér forgalmi rend megváltoztatása
10. Kismákfát és Nagymákfát jelző útbaigazító tábla kihelyezéséről döntés
11. Gyalogátkelőhely balesetveszélyességének megszüntetésére döntés
12. Pályázat benyújtása a „Területfejlesztési Operatív Program keretében a TOP-2.1.2.-15 kódszámú pályázati felhívásra” „Aktív rekreációs zöldterület kialakítása Vasváron” megnevezéssel
13. Vasvár, Bartók B.u.2. I/1. szám alatti önkormányzati lakás lakásbérleti jogviszonyának meghosszabbítása Varga Tamás kérelmére
14. Vasvár, Szentmihályfalvi u. 8. II/4. szám alatti önkormányzati lakás költségalapon történő bérbe nem adása, újbóli meghirdetése
15. Települési Értéktár Bizottság Vasvár létszámának bővítése Gergye Rezsővel
16. Vasvár, Szentmihályfalvi u. 21. fsz. 4. szám alatti szociális jellegű bérlakás bérbeadása (Zárt ülés keretében tárgyalva, külön jegyzőkönyvben rögzítve.)
17. Vasvár, Szentmihályfalvi u. 30. fsz. 2. szám alatti szociális jellegű bérlakás bérbeadása (Zárt ülés keretében tárgyalva, külön jegyzőkönyvben rögzítve.)
18. Vasvár, Semmelweis utcai járda jelenlegi tervezési szakaszáról szóló tájékoztató elfogadása
19. Vasvár város Helyi Építési Szabályzat módosítása Gallen Attila kérelmére
20. Pályázat benyújtása az energiatudatos gondolkodást és életmódot elősegítő helyi szereplőket elérő szemléletformálás megvalósítására „Szemléletformálási programok” KEHOP-5.4.1. kódszámú pályázati felhívásra”
21. Rendkívüli önkormányzati támogatásra vonatkozó igény (REKI) benyújtása

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2016. június 23-án megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Fabók Tibor, Dr. Pataky Pál és Galambos István képviselők (5 fő)

**Távolmaradását előre bejelentette:** Gergye Rezső és Unger József képviselők (2 fő)

**Tanácskozási joggal jelen voltak:**

Dr. Ódor Ildikó jegyző,

Pálláné Dr. Lakics Erika aljegyző,

Kónya Emília és Varga Zoltán osztályvezetők,

Simon-Németh Adél a Vasvári Újság felelős szerkesztője.

Po

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését kettő témával:

* Előterjesztés az energiatudatos gondolkodást és életmódot elősegítő helyi szereplőket elérő szemléletformálás megvalósítására „Szemléletformálási programok” KEHOP-5.4.1. kódszámú pályázati felhívásra” pályázat benyújtására

Előadó: TÓTH BALÁZS polgármester

* Előterjesztés Vasvár Város Önkormányzata 2016. évi rendkívüli önkormányzati támogatásra vonatkozó igénye benyújtásáról

Előadó: TÓTH BALÁZS polgármester

Képviselő-testület a kiegészített napirenddel 5 igen szavazattal – ellenszavazat és tartózkodás nélkül – egyhangúlag egyetértett, majd az alábbi sorrend szerint jóváhagyta azt:

1. Vasvár Város Önkormányzata Képviselő-testületének ../2016.(…) rendelet-tervezete Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosításáról

Előadó: TÓTH BALÁZS polgármester

1. FOLYÓ ÜGYEK:
2. Előterjesztés a ZALAISPA hulladékgazdálkodási szerződéséhez

Előadó: TÓTH BALÁZS polgármester

1. Előterjesztés Szatmári Helga a Vasvári Ficánkoló Óvoda intézményvezetője közalkalmazotti jogviszonyának közös megegyezéssel történő megszüntetésére

Előadó: TÓTH BALÁZS polgármester

1. Előterjesztés a Vasvári Ficánkoló Óvoda óvodavezetői álláshelyének pályázati kiírására

Előadó: TÓTH BALÁZS polgármester

1. Előterjesztés a Vasvár, Alkotmány u. 8. II/1. szám alatti összkomfortos lakás bérleti szerződésének megszüntetésére

Előadó: Dr. ÓDOR ILDIKÓ jegyző

1. Előterjesztés a Vasvár, Alkotmány u. 13. fsz. 4. szám alatti önkormányzati lakás bérleti szerződésének megszüntetésére

Előadó: Dr. ÓDOR ILDIKÓ jegyző

1. Előterjesztés a Vasvár, Szentmihályfalvi u. 6. II/3. szám alatti önkormányzati lakás bérleti szerződésének meghosszabbítására

Előadó: Dr. ÓDOR ILDIKÓ jegyző

1. Előterjesztés Bogdán Zsolt Vasvár, Németh A.u.2.fsz.1. szám alatti lakos lakásbérleti szerződésének meghosszabbítására

Előadó: Dr. ÓDOR ILDIKÓ jegyző

1. Előterjesztés Robán Dávid Vasvár, Árpád tér 2. fsz. 2. fsz. szám alatti lakos lakásbérleti szerződésének meghosszabbítására

Előadó: Dr. ÓDOR ILDIKÓ jegyző

1. Előterjesztés a Vasvár, Árpád tér forgalmi rend változtatásához

Előadó: Dr. ÓDOR ILDIKÓ jegyző

1. Előterjesztés „Területfejlesztési Operatív Program keretében a TOP-2.1.2.-15 kódszámú pályázati felhívásra” „Aktív rekreációs zöldterület kialakítása Vasváron” megnevezéssel pályázat benyújtására

Előadó: TÓTH BALÁZS polgármester

1. Előterjesztés a Vasvár, Bartók B.u.2. I/1. szám alatti önkormányzati lakás lakásbérleti jogviszonyának meghosszabbításáról

Előadó: Dr. ÓDOR ILDIKÓ jegyző

1. Előterjesztés a Vasvár, Szentmihályfalvi u. 8. II/4. szám alatti önkormányzati lakás költségalapon történő bérbeadására

Előadó: TÓTH BALÁZS polgármester

1. Települési Értéktár Bizottság Vasvár létszámának bővítése

Előadó: SEJBER MIHÁLY alpolgármester

1. Előterjesztés a Vasvár, Szentmihályfalvi u. 21. fsz. 4. szám alatti és a Vasvár, Szentmihályfalvi u. 30. fsz. 2. szám alatti szociális jellegű bérlakások bérbeadására

Előadó: Dr. ÓDOR ILDIKÓ jegyző

1. Tájékoztató a Vasvár, Semmelweis utcai járda jelenlegi tervezési szakaszáról

Előadó: TÓTH BALÁZS polgármester

1. Előterjesztés Vasvár város Helyi Építési Szabályzat módosításához

Előadó: Dr. ÓDOR ILDIKÓ jegyző

1. Előterjesztés az energiatudatos gondolkodást és életmódot elősegítő helyi szereplőket elérő szemléletformálás megvalósítására „Szemléletformálási programok” KEHOP-5.4.1. kódszámú pályázati felhívásra” pályázat benyújtására

Előadó: TÓTH BALÁZS polgármester

1. Előterjesztés Vasvár Város Önkormányzata 2016. évi rendkívüli önkormányzati támogatásra vonatkozó igénye benyújtásáról

Előadó: TÓTH BALÁZS polgármester

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Dr. Pataky Pál tanácsnok** megköszönte a hivatal intézkedését az áprilisi képviselő-testületi ülésen jelzett Semmelweis utca 17/B. szám alatti romos ingatlannal kapcsolatban.

Érdeklődött a K&H Bankkal és a Magyar Közút Nonprofit Zrt.-vel folytatott tárgyalások tartalmáról.

**Tóth Balázs polgármester** elmondta, hogy az önkormányzati lakások és a gépkocsik biztosítására az Allianz Hungária Zrt-vel, az egyéb vagyon biztosítására a Groupama Biztosítóval van szerződése az önkormányzatnak. A K&H Bank képviselőivel arról tárgyalt, hogy egy esetleges újabb versenyeztetés esetén ők is adhassanak be pályázatot. Továbbá ajánlatot tettek a fürdő belépő jegyekbe egy biztosítási rész beépítésére, amire nem tartottunk igényt. A Magyar Közút Nonprofit Zrt, vasvári vezetőjével a jövő évi fejlesztések (74-es főút felújítása a Győrvári utca aljától kifelé) közmű felújításokkal való összehangolásáról tárgyalt.

**Dr. Fabók Tibor képviselő** a Domonkos Renddel való egyeztetésről és a befektetők szándékáról érdeklődött.

**Tóth Balázs polgármester** elmondta, hogy a Szent Domonkos Rend képviselőitől kérte, hogy továbbra is támogassák a közös múzeum működtetését. A befektetők egy krumpliszirom gyártó üzem létesítésében gondolkodnak.

**Sejber Mihály alpolgármester** tájékoztatta a jelenlévőket, hogy június 18-án polgármester úrral közösen részt vettek a Megyei Érték Nap rendezvényen. A Békeház gyűjteményéből volt egy kiállítás is, melyet Tóth Csaba festőművész nyitott meg.

**Tóth Balázs polgármester** több kérdés, hozzászólás nem lévén szavazásra tette fel a szóban is kiegészített beszámolót.

Képviselő-testület a kiegészített beszámolót 5 igen szavazattal – ellenszavazat és tartózkodás nélkül - egyhangúlag elfogadta.

1. **napirendi pont:**

**Vasvár Város Önkormányzata Képviselő-testületének ../2016.(…) rendelet-tervezete Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosításáról**

**Dr. Ódor Ildikó jegyző** hozzászólásában kiemelte: A hivatal „A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről” szóló 314/2012.(XI.8.) Korm. rendelet 42. §-a alapján, az abban foglalt jogi rendelkezések betartása mellett a Helyi Építési Szabályzat módosításáról tárgyalásos eljárást folytatott le. A hivatkozott Kormány rendelet 42. § (6) bekezdése alapján az állami főépítészi hatáskörében eljáró Vas Megyei Kormányhivatal az egyeztető tárgyalásról készült jegyzőkönyvet megküldte polgármester úrnak, ami az előterjesztés mellékletét képezi. Ez alapján került beterjesztésre a mai ülésre az anyag. Megemlítette, hogy az alaprendelet megalkotása óta rengeteg jogszabályi változás történt. Módosult többek közt a jogalkotásról szóló törvény is, így a rendelet formailag is változott. A mellékletek sorszámozva lettek, továbbá több szakasz is elhagyásra került. Kérdésre válaszolva elmondta, hogy az építési övezetek, a beépíthetőség nem változott.

**Galambos István tanácsnok** a Pénzügyi, Városfejlesztési és Környezetvédelmi Bizottság nevében elfogadásra ajánlotta a rendelet-tervezetet.

**Tóth Balázs polgármester** több kérdés, hozzászólás nem lévén szavazásra tette fel rendelet-tervezetet.

Képviselő-testület a rendelet-tervezettel 5 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**7/2016.(VI.24.) önkormányzati rendelete**

**Vasvár Város Helyi Építési Szabályzatáról és Szabályozási Tervéről szóló 12/2005.(X.28.) önkormányzati rendelet módosításáról**

Az elfogadott rendelet a jegyzőkönyvhöz csatolva.

**II. napirendi pont:**

**FOLYÓ ÜGYEK:**

**1./ Előterjesztés a ZALAISPA hulladékgazdálkodási szerződéséhez**

**Tóth Balázs polgármester** rámutatott: Új szervezet létesült, az önkormányzat és a közszolgáltató közé ékelődött egy koordináló szervezet, a Nemzeti Hulladékgazdálkodási Koordináló és Vagyonkezelő Zrt. Önkormányzatunknak a ZALAISPA Hulladékgazdálkodási Társulással és a ZALAISPA Nonprofit Zrt.-vel kötött hulladékgazdálkodási közszolgáltatási szerződés módosítását jóvá kell hagynia.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egyetértett a hulladékgazdálkodási szerződés módosításával.

**Tóth Balázs polgármester** több kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslatot 5 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**151/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete, mint a ZALAISPA Hulladékgazdálkodási Társulás tagja és a ZALAISPA Nonprofit Zrt. Közszolgáltató megbízója a jegyzőkönyvhöz 1. szám alatt mellékelt, a Zalaegerszegen 2014. június 25-én kötött Hulladékgazdálkodási Közszolgáltatási Szerződés 1. számú módosítását jóváhagyja. Egyúttal felhatalmazza a polgármestert a Hulladékgazdálkodási Közszolgáltatási Szerződés 1. számú módosításának aláírására.

Határidő: azonnal

Felelős: Tóth Balázs polgármester

**2./ Előterjesztés Szatmári Helga a Vasvári Ficánkoló Óvoda intézményvezetője közalkalmazotti jogviszonyának közös megegyezéssel történő megszüntetésére**

**Tóth Balázs polgármester** ismertette az intézményvezető kérelmét, aki családi okokra hivatkozva kéri közalkalmazotti jogviszonyának és intézményvezetői megbízatásának közös megegyezéssel történő megszüntetését 2016. augusztus 14-gyel. Megemlítette, hogy jövőre járt volna le Szatmári Helga 5 éves intézményvezetői megbízatása.

Kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**152/2016.(VI.23.) számú képviselő-testületi határozat:**

Vasvár Város Önkormányzata képviselő-testülete, mint munkáltató Szatmári Helga szül: Béres Helga (szül: Szombathely, 1972. 06. 08.; an: Ódor Mária; lakcíme:9800 Vasvár, Hunyadi J. u. 50.) a Vasvári Ficánkoló Óvoda Intézményvezetőjének közalkalmazotti jogviszonyát és intézményvezetői megbízatását 2016. augusztus 14. napjával - kezdeményezésére -, „A közalkalmazottak jogállásáról ”szóló 1992. évi XXXIII. tv. (továbbiakban: kjt.) 25. §–ának (2) bekezdésére figyelemmel közös megegyezéssel megszünteti, elismerve óvodapedagógusi és intézményvezetői lelkiismeretes, odaadó munkáját.

Ezen határozat ellen a kézhezvételtől számított harminc (30) napon belül keresettel lehet élni a Szombathelyi Közigazgatási és Munkaügyi Bíróságnál, melyet Vasvár Város Önkormányzata Képviselő-testületénél kell benyújtani, illetékmentes, 3 példányban.

**Indokolás:**

Szatmári Helga, mint a Vasvári Ficánkoló Óvoda intézményvezetője 2016. június 14-én írásban kezdeményezte Vasvár Város Önkormányzata Képviselő-testületénél, mint munkáltatónál az óvodában fennálló közalkalmazotti jogviszonyának és intézményvezetői megbízatásának 2016. augusztus 14. napjával - közös megegyezéssel – történő megszüntetését.

Kérelmében előadta, hogy 3 kiskorú gyermeke közül ketten ez év szeptemberétől Szombathelyen folytatják tanulmányaikat. Az iskolaváltás új élethelyzetet teremt családjában, ami jelenlegi munkahelyével és beosztásával nehezen összeegyeztethető, így családja érdekeit szem előtt tartva, munkahelyváltás mellett döntött.

„A közalkalmazottak jogállásáról”szóló 1992. évi XXXIII. tv. (továbbiakban: kjt.) 25. §–ának (2) bekezdése alapján a közalkalmazotti jogviszony közös megegyezéssel megszüntethető.

A munkáltató elismerve intézményvezető asszony alapos, lelkiismeretes, óvodapedagógusi és intézményvezetői munkáját - a kérelmében leírt indokokra figyelemmel-, kérelmének a határozat rendelkező részében foglaltaknak megfelelően helyt adott és közalkalmazotti jogviszonyát és intézményvezetői megbízatását 2016. augusztus 14. napjával megszünteti.

Ezen határozat „A közalkalmazottak jogállásáról” szóló 1992. évi XXXIII. tv. 25. §–ának (2) bekezdésén alapul.

**Felelős:** Tóth Balázs polgármester

**Határidő**: azonnal

**3./ Előterjesztés a Vasvári Ficánkoló Óvoda óvodavezetői álláshelyének pályázati kiírására**

**Tóth Balázs polgármester** rámutatott: A pályázati kiírás előnyként tartalmazza a bölcsődével közös intézmény létrehozása esetére a jogszabályban meghatározott külön végzettség egy éven belüli megszerzését.

**Dr. Pataky Pál tanácsnok** közölte, hogy a Humán Erőforrás Bizottság támogatta a pályázati kiírást a határozati javaslat szerint.

**Tóth Balázs polgármester** kérdés, hozzászólás nem lévén szavazásra tette fel a Vasvári Ficánkoló Óvoda óvodavezetői álláshelyének pályázati kiírását a határozati javaslat szerint.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**153/2016.(VI.23.) számú képviselő-testületi határozat:**

Vasvár Város Képviselő-testülete „A közalkalmazottak jogállásáról” szóló 1992. évi XXXIII. Tv. 20/A. § alapján pályázatot hirdet a Ficánkoló Óvoda óvodavezető (magasabb vezető) munkakör betöltésére.

**A közalkalmazotti jogviszony időtartama:**

Határozatlan idejű közalkalmazotti jogviszony.

**Foglalkoztatás jellege:**

Teljes munkaidő.

**A vezetői megbízás időtartama:**

A vezetői megbízás határozott időre, 5 évre – 2016. október 3-tól 2021. augusztus 15-ig szól.

**A munkavégzés helye:**

9800. Vasvár, Kossuth L.u. 2.

**A munkakörhöz tartozó, illetve a vezetői megbízással járó feladatok:**

Az intézmény tevékenységének szervezése, irányítása és ellenőrzése a mindenkor hatályos jogszabályok szerint.

**Képesítési és egyéb feltételek:**

* felsőfokú óvodapedagógusi végzettség;
* pedagógus szakvizsga keretében szerzett intézményvezetői szakképzetség;
* legalább 5 év óvodapedagógus munkakörben szerzett gyakorlat;
* magyar állampolgárság;
* büntetlen előélet;
* vagyonnyilatkozat-tételi kötelezettség;
* a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás;

**Pályázat elbírálásánál előny:**

# Pályázó vállalja, hogy intézményvezetői kinevezése esetén a kinevezését követő 1 éven belül – munkáltató költségén - megszerzi „a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről” szóló 15/1998. (IV. 30.) NM rendelet 1. Rész I. Alapellátások 2. Bölcsőde C./ pontjában előírt végzettséget.

**A pályázathoz csatolandó iratok, igazolások:**

* a pályázó szakmai önéletrajza;
* az intézmény vezetésére vonatkozó program a szakmai helyzetelemzésre épülő fejlesztési elképzeléssel;
* végzettséget igazoló okiratok másolata;
* három hónapnál nem régebbi erkölcsi bizonyítvány;
* pályázó hozzájáruló nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul.
* pályázó hozzájáruló nyilatkozata arról, intézményvezetői kinevezése esetén a kinevezését követő 1 éven belül – munkáltató költségén - megszerzi „a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről” szóló 15/1998. (IV. 30.) NM rendelet 1. Rész I. Alapellátások 2. Bölcsőde C./ pontjában előírt végzettséget.

**A munkakör betölthetőségének időpontja:**

A munkakör legkorábban 2016. október 3. napjától tölthető be.

**Illetmény és juttatások:**

A közalkalmazottak jogállásáról szóló, többször módosított 1992. évi XXXIII. törvény szerint.

**A pályázat benyújtásának módja:**

A pályázatot egy példányban személyesen, vagy postai úton Vasvár város polgármesteréhez kell benyújtani. (9800. Vasvár, Alkotmány u. 1.)

**A pályázat elbírálásának módja, rendje:**

A véleményezési eljárást követően Vasvár Város Önkormányzata Képviselő-testülete dönt az óvodavezetői megbízásról. A képviselő-testület fenntartja a jogot, hogy a pályázati eljárást eredménytelennek minősítse.

**A pályázat benyújtásának határideje:**

A KSZK honlapján történő közzétételtől számított 30. nap.

**A pályázat elbírálásának határideje:**

A véleményezési határidő lejártát követő első képviselő-testületi ülés.

A pályázati felhívást az Emberi Erőforrások Minisztérium Hivatalos lapjában, a KSZK honlapján, a Vasvári Polgármesteri Hivatal hirdetőtábláján és a város honlapján kell közzé tenni.

**FELELŐS:** Tóth Balázs polgármester

**HATÁRIDŐ**: továbbításra: 2016. június 30.

**4./ Előterjesztés a Vasvár, Alkotmány u. 8. II/1. szám alatti összkomfortos lakás bérleti szerződésének megszüntetésére**

**Dr. Pataky Pál tanácsnok** elmondta, hogy a Humán Erőforrás Bizottság támogatta Herczeg Andrea lakásbérleti szerződésének közös megegyezéssel történő megszüntetését a határozati javaslat szerint.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**154/2016.(VI.23.) számú képviselő-testületi határozat:**

I.

Vasvár Város Önkormányzata Képviselő-testülete a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. tv. 23. § (1) bekezdés a) pontja alapján Herczeg Andrea Vasvár, Alkotmány u. 8. II/1. szám alatti, 380/A/19 hrsz-ú lakására, határozott időre kötött lakásbérleti szerződését közös megegyezéssel, 2016. június 30. napjával megszünteti.

Felhívja a bérlő figyelmét, hogy a lakást a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendeletben meghatározottaknak megfelelően, rendeltetésszerű használatra alkalmas állapotban kell visszaadni.

II.

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló, 7/2012. (IV.01.) önkormányzati rendelet 2. § (1). bek. c) pontja és 8. §-a alapján a Vasvár, Alkotmány u. 8. II/1. szám alatti, 380/A/19 hrsz-ú önkormányzati tulajdonú, 60 m2 alapterületű, egy + kettő félszobás, összkomfortos lakást költségalapon meghatározott – nem pályázati támogatással épült- lakásként adja bérbe. A bérleti díj: 27.780,- Ft/hó (463,- Ft/m2 Ft/hó). Az óvadék összege 111.120- Ft, melyet a bérleti szerződés megkötésekor kell befizetni.

A bérleti jogviszony időtartama legfeljebb 5 év.

Felelős: Tóth Balázs polgármester

Határidő: 2016. július 1.

**5./ Előterjesztés a Vasvár, Alkotmány u. 13. fsz. 4. szám alatti önkormányzati lakás bérleti szerződésének megszüntetésére**

**Dr. Pataky Pál tanácsnok** elmondta, hogy a Humán Erőforrás Bizottság támogatta Zsankó Zsanett Mónika lakásbérleti szerződésének közös megegyezéssel történő megszüntetését a határozati javaslat szerint.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**155/2016.(VI.23.) számú képviselő-testületi határozat:**

I.

Vasvár Város Önkormányzata Képviselő-testülete a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. tv. 23. § (1) bekezdés a) pontja alapján Zsankó Zsanett Mónika Vasvár, Alkotmány u. 13. fsz. 4. szám alatti lakásra határozott időre kötött lakásbérleti szerződését közös megegyezéssel, 2016. június 30. napjával megszünteti.

Felhívja a bérlő figyelmét, hogy a lakást a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendeletben meghatározottaknak megfelelően, rendeltetésszerű használatra alkalmas állapotban kell visszaadni.

II.

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló, 7/2012. (IV.01.) önkormányzati rendelet 2. § (1). bek. c) pontja és 8.§-a alapján Vasvár, Alkotmány u. 13. fsz. 4. szám alatti, önkormányzati tulajdonú 66 m2 alapterületű, egy + kettő félszobás, összkomfortos lakást költségalapon meghatározott – pályázati támogatással épült - lakásként adja bérbe. A bérleti díj: 32.208,- Ft/hó (488,- Ft/m2 Ft/hó). Az óvadék összege 128.832- Ft, melyet a bérleti szerződés megkötésekor kell befizetni.

A bérleti jogviszony időtartama legfeljebb 5 év.

Felelős: Tóth Balázs polgármester

Határidő: 2016. július 1.

**6./ Előterjesztés a Vasvár, Szentmihályfalvi u. 6. II/3. szám alatti önkormányzati lakás bérleti szerződésének meghosszabbítására**

**Dr. Pataky Pál tanácsnok** elmondta, hogy a Humán Erőforrás Bizottság Kovács László Vasvár, Szentmihályfalvi u. 6. II/3. számú költségalapú lakásra kötött lakásbérleti szerződését 1 évre javasolja meghosszabbítani.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**156/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete a módosított 7/2012.(IV.01.) "A lakások és helyiségek bérletére vonatkozó egyes szabályokról szóló" önkormányzati rendeletének 8.§-a alapján Kovács László Vasvár, Szentmihályfalvi u. 6. II/3. számú lakásra kötött lakásbérleti szerződését, a lakásbérleti szerződésben foglalt egyéb feltételek változatlanul hagyása mellett,1 évre meghosszabbítja.

A módosított lakásbérleti szerződés az alapszerződéssel együtt érvényes, annak elválaszthatatlan részét képezi.

Felelős: Tóth Balázs polgármester

Határidő értesítésre: 2016. július 15., bérleti szerződésmódosítás megkötésére: 2016. augusztus 1.

**7./ Előterjesztés Bogdán Zsolt Vasvár, Németh A.u.2.fsz.1. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**8./ Előterjesztés Robán Dávid Vasvár, Árpád tér 2. fsz. 2. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**9./ Előterjesztés a Vasvár, Árpád tér forgalmi rend változtatásához**

**Tóth Balázs polgármester** rámutatott: Az Árpád téri forgalom balesetveszélyessége miatt már képviselői interpelláció is elhangzott. Ezért meg kívánjuk szüntetni a kétirányú forgalmat az Árpád téren, a Mentőállomás előtti részen. Az előterjesztés hátoldalán található térkép szemlélteti az egyirányúsítás utáni forgalmi rendet.

**Galambos István tanácsnok** közölte, hogy a Pénzügyi, Városfejlesztési és Környezetvédelmi Bizottság támogatta az egyirányúsítással kapcsolatos intézkedések megtételét.

**Dr. Pataky Pál tanácsnok** megkérdezte, hogy mire valósulhat meg az egyirányúsítás?

**Varga Zoltán műszaki osztályvezető** úgy vélekedett, hogy a szükséges egyeztetések lefolytatását követően, legkorábban 3 hónap múlva változhat meg az Árpád téren a forgalmi rend.

**Tóth Balázs polgármester** a napirend kapcsán elmondta, hogy a vendégházat üzemeltetők részéről jelzés érkezett, hogy a vendégek nehezen találják meg a Kismákfa utcát, Nagymákfa utcát. Erre figyelemmel javasolta, hogy a Vasvár Táncsics Mihály utca és Vérmező utca kereszteződéséhez egy Kismákfa utcát és Nagymákfa utcát jelző útbaigazító tábla kerüljön kihelyezésre. Felhívta továbbá a figyelmet a 74-es főút Vasvár, Járdányi utcai bevezető szakaszán, a Járási Hivatal közelében, a kanyarban lévő kijelölt gyalogátkelőhely veszélyességére, amit már a lakosság részéről is többen felvetettek. Véleménye szerint fel kellene kéri a Magyar Közút Nonprofit Kht.-t, vizsgálja meg a gyalogátkelőhely áthelyezésének lehetőségét.

**Dr. Pataky Pál tanácsnok** egyetértett azzal, hogy a gyalogátkelőhely nagyon rossz helyen, a kanyarban van. Megszüntetni megítélése szerint nem kellene, inkább áthelyezni. Amennyiben az áthelyezés nem lehetséges, akkor a gyalogátkelőhelyen való biztonságos áthaladás érdekében a gyalogátkelőhelyet valamilyen módon (pl. tábla vagy sárga villogó fény) előre kellene jelezni a forgalom számára.

**Tóth Balázs polgármester** több kérdés, hozzászólás nem lévén elsőként szavazásra tette fel az Árpád tér egyirányúsítására vonatkozó, előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**159/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete a Vasvár, Árpád téren a következő forgalmi rend változtatásokkal kapcsolatos döntéseket hozza:

1. A Képviselő-testület egyirányú forgalmi rend bevezetését kéri az Árpád téren, az Alkotmány utca felöli irányból a Járdányi utca (74-es számú út) felé a Magyar Közút Nonprofit Kht.-től.
2. A forgalmi rend változtatásával kapcsolatban szükséges tervezési és jelzésrendszerek elhelyezési költségeit vállalja, és felhatalmazza Tóth Balázs polgármestert az erre vonatkozó kötelezettségvállalás megtételére.

**Felelős:** Tóth Balázs polgármester

**Határidő:** 2016. július 10.

**Tóth Balázs polgármester** ezt követően a vendégházat üzemeltetők kérelmére javasolta a képviselő-testületnek, hogy a Vasvár Táncsics Mihály utca és Vérmező utca kereszteződéséhez Kismákfa utcát és Nagymákfa utcát jelző útbaigazító tábla kihelyezéséről intézkedjen. Bízza meg a Hivatalt, hogy az illetékes szervekkel az egyeztetést folytassa le. Javaslatát szavazásra bocsátotta.

Képviselő-testület a javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**160/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete a vendégházat üzemeltetők kérelmére úgy dönt, hogy a Vasvár Táncsics Mihály utca és Vérmező utca kereszteződéséhez Kismákfa utcát és Nagymákfa utcát jelző útbaigazító táblát helyez ki.

Megbízza a Vasvári Polgármesteri Hivatalt, hogy az illetékes szervekkel az egyeztetést folytassa le.

**Felelős:** Tóth Balázs polgármester

**Határidő:** 2016. július 15.

**Tóth Balázs polgármester** az elhangzott hozzászólások alapjánjavasolta a képviselő-testületnek – tekintettel arra, hogy a 74-es főút Vasvár, Járdányi utcai bevezető szakaszán, a Járási Hivatal közelében, a kanyarban lévő kijelölt gyalogátkelőhely balesetveszélyes -, kérje fel a Magyar Közút Nonprofit Kht.-t, vizsgálja meg a gyalogátkelőhely áthelyezésének lehetőségét. Amennyiben ez nem lehetséges, akkor a gyalogátkelőhelyen való biztonságos áthaladás érdekében intézkedjen a gyalogátkelőhely valamilyen módon (pl. tábla vagy sárga villogó fény) való előre jelzéséről a forgalom számára. Javaslatát szavazásra tette fel.

Képviselő-testület a javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**161/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete a 74-es főút Vasvár, Járdányi utcai bevezető szakaszán, a Járási Hivatal közelében, a kanyarban lévő kijelölt gyalogátkelőhelyet veszélyesnek ítéli meg.

Felkéri a Magyar Közút Nonprofit Kht.-t, vizsgálja meg a gyalogátkelőhely áthelyezésének lehetőségét, amennyiben ez nem lehetséges, akkor a gyalogátkelőhelyen való biztonságos áthaladás érdekében intézkedjen a gyalogátkelőhely valamilyen módon (pl. tábla vagy sárga villogó fény) való előre jelzéséről a forgalom számára.

**Felelős:** Tóth Balázs polgármester

**Határidő:** továbbításra: 2016. július 5.

**10./ Előterjesztés „Területfejlesztési Operatív Program keretében a TOP-2.1.2.-15 kódszámú pályázati felhívásra” „Aktív rekreációs zöldterület kialakítása Vasváron” megnevezéssel pályázat benyújtására**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság támogatta a pályázat benyújtását.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**162/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete a „Területfejlesztési Operatív Program keretében a TOP - 2.1.2.-15. kódszámú pályázati felhívásra” „Aktív rekreációs zöldterület kialakítása Vasváron” megnevezéssel benyújtásra kerülő pályázattal egyetért.

A projekt megvalósításának tervezett összköltsége: bruttó 50.742.850,- Ft.

Támogatás intenzitása: 100%

**Határidő:** azonnal

**Felelős:** Tóth Balázs polgármester

**11./ Előterjesztés a Vasvár, Bartók B.u.2. I/1. szám alatti önkormányzati lakás lakásbérleti jogviszonyának meghosszabbításáról**

**Dr. Pataky Pál tanácsnok** elmondta, hogy a Humán Erőforrás Bizottság Varga Tamás által bérelt költségalapú lakás lakásbérleti szerződését 1 évre javasolja meghosszabbítani.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**163/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012 (IV.01.) rendeletének 8. § (3) bekezdése alapján Varga Tamás Vasvár, Bartók B. u. 2. I/1. szám alatti, 2000/A/5 hrsz-ú , 2+félszoba, összkomfortos, 90 m2 alapterületű, költségalapú – nem pályázati támogatással épült - bérlakás bérleti jogviszonyát határozott időre, egy évre meghosszabbítja.

A bérbeadó felhatalmazza a Polgármestert, hogy a bérleti jogviszony meghosszabbítása miatt a bérleti szerződés módosításával kapcsolatos intézkedéseket tegye meg.

Felelős: Tóth Balázs polgármester

Határidő: 2016. július 1.

**12./ Előterjesztés a Vasvár, Szentmihályfalvi u. 8. II/4. szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság az öt lakásigénylő közül egyiknek sem javasolja bérbe adni a lakást. Javasolja a testületnek, hogy a jelenleg üresen álló Vasvár, Szentmihályfalvi u. 8. II/4. szám alatti, 1210/8/A/27 hrsz-ú, 2+félszoba, összkomfortos, 72 m2 alapterületű, költségalapú önkormányzati lakást egyelőre nem adja bérbe. A lakás költségalapon történő bérbeadását ismételten hirdesse meg.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**164/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete úgy dönt, hogy a jelenleg üresen álló Vasvár, Szentmihályfalvi u. 8. II/4. szám alatti, 1210/8/A/27 hrsz-ú, 2+félszoba, összkomfortos, 72 m2 alapterületű, költségalapú önkormányzati lakást egyelőre nem adja bérbe. A lakás költségalapon történő bérbeadását ismételten meghirdeti.

Felelős: Tóth Balázs polgármester

Határidő: 2016. július 1.

**13./ Települési Értéktár Bizottság Vasvár létszámának bővítése**

**Sejber Mihály alpolgármester** elmondta, hogy a bizottság létszámának bővítését, 6 főre emelését pályázatok írása, illetve a helyi értékek dokumentálásának meggyorsítása teszi indokolttá.

**Tóth Balázs polgármester** kérdés, hozzászólás nem lévén szavazásra tette fel a Települési Értéktár Bizottság Vasvár létszámának bővítésére vonatkozó határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**165/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete – figyelemmel „A magyar nemzeti értékekről és hungarikumokról” szóló 2012. évi XXX. törvény 3. § (2) bekezdésére – a Települési Értéktár Bizottság Vasvár tagjainak számát egy fővel, Gergye Rezső Vasvár, Achim A.u.11. szám alatti lakossal bővíti.

Egyidejűleg az Értéktár Bizottság Vasvár létrehozásáról szóló 324/2016.(XII.18.) számú határozatát az új taggal kiegészíti.

Felelős: TÓTH BALÁZS polgármester

Határidő: azonnal

**14./ Előterjesztés a Vasvár, Szentmihályfalvi u. 21. fsz. 4. szám alatti és a Vasvár, Szentmihályfalvi u. 30. fsz. 2. szám alatti szociális jellegű bérlakások bérbeadására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**15./ Tájékoztató a Vasvár, Semmelweis utcai járda jelenlegi tervezési szakaszáról**

**Tóth Balázs polgármester** szóbeli kiegészítésében rámutatott: A Semmelweis utcában a 2 méteres járdaszélesség nincs meg az utca teljes hosszában, ezért az aszfaltból készülő járda felváltva haladna az egyik és a másik oldalon 1,5 m és 2 m szélességben. A tervezett nyomvonalat a július 20-i, 17.00 órakor kezdődő lakossági fórumon kívánjuk bemutatni a lakosságnak. Megjegyezte, hogy idén a kivitelezést nem tudjuk elvégezni. Kérdés, hozzászólás nem lévén szavazásra tette fel a tájékoztató elfogadását.

Képviselő-testület a tájékoztatót 5 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**168/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete a Vasvár, Semmelweis utcai járda jelenlegi tervezési szakaszáról szóló tájékoztatót elfogadja.

Felelős: TÓTH BALÁZS polgármester

Határidő: azonnal

**16./ Előterjesztés Vasvár város Helyi Építési Szabályzat módosításához**

**Galambos István tanácsnok** közölte, hogy a Pénzügyi, Városfejlesztési és Környezetvédelmi Bizottság támogatta az előterjesztésben található határozati javaslatot.

**Tóth Balázs polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**169/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete Gallen Attila (9800 Vasvár, Nagymákfa u. 18.) Helyi Építési Szabályzat módosítására irányuló kérelmére a vasvári 0137/16 és 0137/19 hrsz-ú ingatlanon (volt Bábolna üzem) brojler nevelő telep megvalósításához szükséges építésjogi feltételek megteremtése céljával előzetesen egyetért és hozzájárul az alábbi feltételekkel:

* önkormányzat képviselő-testületének döntenie kell a cél megvalósítója által készített telepítési tanulmánytervről,
* a cél megvalósítására háromoldalú településrendezési szerződést kell kötni (önkormányzat, célmegvalósító, tervező),
* véleményezési szakaszhoz szükséges rendelet-tervezetet elő kell készíteni,
* a településrendezési szerződésből fakadó mindennemű költséget (tervezési díj, illetékek, eljárási díjak, stb) Gallen Attila kérelmezőnek kell vállalni,
* a terveket a tervezésre vonatkozó szabályok, hatósági előírások szerinti tartalommal, PDF/a formátumban, valamint 1 példányát M1:2000 léptékben papír alapon kell átadni az önkormányzat részére,
* fejlesztési cél megvalósításához szükséges közművesítést Gallen Attila kérelmező saját költségén köteles biztosítani.

**Felelős:**Tóth Balázs polgármester

**Határidő:** 2016. július 10.

**17./ Előterjesztés az energiatudatos gondolkodást és életmódot elősegítő helyi szereplőket elérő szemléletformálás megvalósítására „Szemléletformálási programok” KEHOP-5.4.1. kódszámú pályázati felhívásra” pályázat benyújtására**

**Tóth Balázs polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**170/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete az energiatudatos gondolkodást és életmódot elősegítő, helyi szereplőket elérő szemléletformálás megvalósítására „Szemléletformálási programok” KEHOP-5.4.1 kódszámú pályázati felhívásra” pályázatot nyújt be 7 millió Ft vissza nem térítendő támogatásra. A pályázat benyújtási határideje: 2016. július 4.

Vasvár Város Önkormányzata Képviselő-testülete megbízza a polgármestert, hogy a megvalósíthatósági tanulmány elkészítésére 3 piaci szereplőtől kérjen be ajánlatot, és a legalacsonyabb ajánlati árat adóval a szerződést kösse meg.

**Határidő:** azonnal

**Felelős:** Tóth Balázs polgármester

**18./ Előterjesztés Vasvár Város Önkormányzata 2016. évi rendkívüli önkormányzati támogatásra vonatkozó igénye benyújtásáról**

**Tóth Balázs polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**171/2016.(VI.23.) számú képviselő-testületi határozat:**

Vasvár Város Önkormányzata Képviselő-testülete a Magyarország 2016. évi központi költségvetéséről szóló 2015. évi C. törvény 3. melléket III. 1. pont szerint támogatási igényt kíván benyújtani.

Vasvár Város Önkormányzata az államháztartási törvény végrehajtásáról szóló 368/2011.(XII.31.) Korm. rendelet 75. § (2) szerint, a támogatás benyújtásához a következő tartalmú nyilatkozatot teszi:

A támogatási kérelemben foglalt adatok, információk és dokumentumok teljeskörűek, valósak és hitelesek, a támogatás tárgyában pályázat benyújtására a korábbiakban nem került sor.

Vasvár Város Önkormányzata nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban.

Vasvár Város Önkormányzata az államháztartásról szóló 2011. évi CXCV. törvény 50. §-ában meghatározott követelményeknek megfelel.

Vasvár Város Önkormányzatának harmadik fél irányában nem áll fenn olyan kötelezettsége, amely a költségvetési támogatás céljának megvalósulását meghiúsíthatja.

Vasvár Város Önkormányzata a támogató által előírt biztosítékokat rendelkezésre bocsátja.

Vasvár Város Önkormányzata a költségvetési támogatás tekintetében adólevonási joggal nem rendelkezik.

Vasvár Város Önkormányzata a támogatott tevékenység hatósági engedélyhez kötöttsége esetén, annak megvalósításához hatósági engedéllyel rendelkezik.

Vasvár Város Önkormányzatának nincs esedékessé vált és meg nem fizetett köztartozása (adó- járulék-, illeték-, vámtartozása).

Vasvár Város Önkormányzata adósságrendezési eljárás alatt nem áll.

Határidő: rendkívüli önkormányzati támogatás benyújtására 2016. szeptember 30.

Felelős: Dr. ÓDOR ILDIKÓ jegyző

**VÁLASZADÁS KORÁBBAN ELHANGZOTT INTERPELLÁCIÓKRA:**

1./ **Dr. Pataky Pál tanácsnok** a 2016. április 28-i képviselő-testületi ülésen interpellált, a meg nem váltott sírhelyek számáról érdeklődött.

Az interpellációra adott válasz, melyet a Városfejlesztési és Műszaki Osztály készített, a jegyzőkönyvhöz csatolva.

Dr. Pataky Pál tanácsnok az interpellációra adott választ elfogadta.

Képviselő-testület az interpellációra adott választ 5 igen szavazattal – ellenszavazat és tartózkodás nélkül – egyhangúlag elfogadta.

2./ **Dr. Fabók Tibor képviselő** a 2016. május 26-i képviselő-testületi ülésen interpellált. Szorgalmazta az Árpád tér egyirányúsítását, valamint az ÁFÉSZ tulajdonában álló, Kossuth utcai Óvoda mellett lévő ingatlan támfalának helyreállítását.

Az interpellációra adott válasz, melyet a Városfejlesztési és Műszaki Osztály készített, a jegyzőkönyvhöz csatolva.

Dr. Fabók Tibor képviselő az interpellációkra adott választ elfogadta.

Képviselő-testület az interpellációkra adott választ 5 igen szavazattal – ellenszavazat és tartózkodás nélkül – egyhangúlag elfogadta.

**ÚJ INTERPELLÁCIÓ:**

**Galambos István tanácsnok** jelezte, hogy a Derkovits Gyula utcában komoly csapadékvíz elvezetési problémák vannak. Az utóbbi időszak nagy esőzései alkalmával a lezúduló víztömeg Németh Istvánék háza falának ment neki, illetve tönkretette veteményeskertjüket. Ennek oka, hogy a csapadékvíz elvezető árkok nem elég mélyek, az útpadka sem alkalmas arra, hogy a vizet bevezesse az árkokba, valamint egyes kapubejáróknál az átereszek nem engedik át a vizet. Véleménye szerint a Derkovits Gyula utcai víznyelőhöz való vízelvezetést mielőbb meg kellene oldani.

**Tóth Balázs polgármester** javasolta, hogy egy helyszíni bejárást követően keressenek megfelelő műszaki megoldást a problémára. Több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző